Assalamu'alaikum kawôm meutuah
Ummi ngon Ayah Rakan sinaroe
Sambôt Saleuem lôn bak phôn deuh leumah
Acara meuriyah nibak malam nyoe
Caé bak Jambô meu atô naskah
Ateueh keureutah lôn baca jinoe
Bak Acèh tv neuci eu jeulah
Meubèk neuminah Aduen ngon Adoe
Sastra Budaya nyang ka rap punah
Laju tapapah beubagah jinoe
Rot Aceh tv lon ci seuleu ah
Beutoi ngon salah meu'ah ulôn nyoe
Kruseumangat rahmat meuhambô
Geutanyoe syukô keu Allah sidroe
Deungo beusaré Caé bak Jambô
Jangeun meututô nibak watèe nyoe
Aneuk leuk meusu ateueh –u ijô
Cempala a-ô ateuh bak panjoe
Ngon izin Allah bèk leupah tuto
Bèk rôh teukabô bak buet lagèe nyoe
Budaya Acèh bèk lilèh keundô
Beutapeutawô ulèh geutanyoe
Kiban nyang mungkén wahé Dalem e
Asai bèk loyô beudoh tasiboe
Di La-ôt Laweueng ureueng keumawé
Ateueh pucak glé ureueng pot Unoe
Dang teungeut malam rakan bohaté
Neudeungo Caé nibak ulôn nyoe
Seuni budaya Sastra meu uké
Peumangat haté bandum geutanyoe
Pusaka useueng lam bideueng Caé
Taci peudeuh lé bak masa jinoe
Geusawok udeueng dalam Krueng Sabé
Ureueng keumawé di kuala doe
Bak Acèh tv lôn ci meu Caé
Deungo beusaré rakan sinaroe
Etnoe keuh bak phôn saleuem lam Caé
Beumangat haté nyang deungo buet nyoe
Pat pat na salah meu'ah beu neubré
Kuta ngon diglé pemirsa kamoe
Wassalam dari Cek Medya Husen
Gue Gajah 14 Desember 2008
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn